**Tájékozódás több forrásból**



**Alapadatok**

|  |
| --- |
| Készítette(ék)TIMÁR BORBÁLA - DIGITÁLIS GYERMEKVÉDELMI STRATÉGIA |
| A projekt címeTÁJÉKOZÓDÁS TÖBB FORRÁSBÓL |
| ÖsszefoglalásA Digitális Jólét Program (DJP) keretében elkészült Magyarország Digitális Gyermekvédelmi Stratégiájának (DGYS) célja, hogy megvédjük gyermekeinket az internet káros tartalmaitól és módszereitől, a kockázataitól, valamint felkészítsük őket, a szüleiket, a tanáraikat a tudatos és értékteremtő internethasználatra.A DGYS **Digitális Káprázatok** tananyagainak célja a digitális médiaműveltség (médiaintelligencia) fejlesztése, a digitális eszközökkel támogatott oktatás lehetőségének biztosításával. Az óratervek 2-4 tanórás tematikus egységeket alkotnak, amelyek úgy lettek kialakítva, hogy támogassák ráépülő oktatási projektek megvalósulását.Az **IA Tájékozódás több forrásból** témakör három tanórájának elvégzésével megvalósul a projektre való felkészülés, ezen felül a tanár döntése alapján további 2-4 óra szánható a projekt megvalósítására és értékelésére. [[https://drive.google.com/drive/folders/1MlQsHlqMR41yWBIAwj6H80uNVrIS2bJ9](http://digitalisgyermekvedelem.hu/vendor-sites/index_IA.html%20%20)](https://drive.google.com/drive/folders/1MlQsHlqMR41yWBIAwj6H80uNVrIS2bJ9)A témakör célja a tanulók azon képességeinek fejlesztése, amelyek szükségesek ahhoz, hogy tisztában legyenek az információ-és tartalomszolgáltató források megbízhatóságának (igazmondás és torzítás) a problémájával, ismerjék a médiatartalmak és tartalomszolgáltatók hitelessége alapszintű kontrolljának eszközeit, ismerjék a tényellenőrzés (fact checking) alapvető módszereit, valamint ismerjék fel a bizonyítékokon alapuló érvelést. Projekt-témák:1. **Kutatás:** Média-esettanulmány készítése egy aktuális témáról több forrásból származó cikkek feldolgozásával.
2. **Kreatív:** Prezentáció, honlap vagy kisfilm (vlog) készítése az információs szűrőbuborék – jelenségről, és a szűrőbuborékból történő kitörés lehetőségeiről.
 |
| Tantárgyak köre* Mozgóképkultúra és médiaismeret
* Magyar nyelv és Irodalom
 |
| Évfolyamok11-12. évfolyam |
| Időtartammin. 5X45 perc |

**A projekt pedagógiai alapjai**

|  |
| --- |
| Tartalmi követelmények**Mozgóképkultúra és médiaismeret**: kerettantervi követelmények – A média társadalmi szerepe, használata; Tömegkommunikáció, nyilvánosság, hálózati nyilvánosság; Az új média formái, Médiareprezentáció**Magyar nyelv és irodalom**: kerettantervi követelmények – Kommunikáció; Szövegalkotás; Nyelv és társadalom: a tömegkommunikáció, valamint az információs társadalom nyelvhasználatra gyakorolt hatásának megfigyelése. |
| Tanulási célok/Tanulási eredményekInterakció digitális technológiákon keresztül.Digitális tartalmak értelmezése, létrehozása.Az új média jelenségeinek megismerése, tudatos, kritikus információfogyasztás. |
| Szükséges készségekSzövegértési és szövegalkotási készségek, a média társadalmi funkcióinak, a sajtóműfajoknak az ismerete. |

**A tananyag célrendszerét kifejtő kérdések**

|  |  |
| --- | --- |
| Alapkérdés | Hogyan valósítható meg a pluralitás, a hozzáférés és a tartalom sokszínűsége, az önálló véleménynyilvánítás napjaink médiakörnyezetében? |
| Projektszintű kérdés | Hogyan hatnak a közösségi média platformok az információ sokszínűségére? |
| Tartalmi kérdések  | Mit jelent a médiapluralitás fogalma?Hogyan kapcsolódik ehhez a személyre szabott információáramlás, az információs szűrőbuborék – jelenség?Hogyan függ össze mindez az információs kapuőrök háttérbe szorulásával, a felhasználó szűrő szerepének növekedésével? |

**Értékelési terv**

|  |
| --- |
| Az értékelés időrendje |
| A projektmunka megkezdése előtt | Mialatt a tanulók a projekten dolgoznak és feladatokat hajtanak végre | A projektmunka befejeztével |
| Részvétel a három bevezető órán, a 3. órán feladott szövegösszehasonlító feladat (részletes leírás az óraterv értékelés részében). | TKM táblázat a kutató és kreatív projektfeladat elvégzéséhezÉrtékelőlista A) a kutatás elvárt szempontjairól B) a kreatív feladatban létrehozott produktum tartalmi, formai követelményeiről | csoportmunkát értékelő online kérdőív, reflektív beszélgető-kör |
| Értékelési összefoglalóA projektfeladat során a diákok csoportban dolgoznak, és a csoport munkáját értékeljük.1. Kutatás:
	1. Kutatás dokumentációja (téma, témaválasztás szempontjai, anyaggyűjtés, vizsgálati szempontok)
	2. A kutatómunka eredményének prezentációja (feladatnak megfelelés, terjedelem, elemzési szempontok érvényesülése, alaposság)
2. Kreatív:
	1. a választott témakörben végzett kutatás eredményei, forgatókönyv készítése (szempontok: fogalmi pontosság, alaposság)
	2. az elkészült projektmunka (szempontok: terjedelem, alaposság, kreativitás)

Prezentáció: a lájkvadászat eredménye, személyes reflexiók (közös, egész csoportos megbeszélés keretében) |

**A projektötlet leírása**

|  |
| --- |
| A három Digitális Káprázatok tanóra tartalmaA három foglalkozás a saját médiahasználathoz kapcsolódó élményeken, a hozzáférés és a médiaszöveg-alkotás kompetenciáit fejlesztő tevékenységekkel indítva juttatja el a tanulókat a médiarendszer működése egyik fontos jellemzőjének az értelmezéséhez, amely szoros kapcsolatban van azzal a kérdéssel, hogy miért fontos a média pluralitása (és az miért fenyegeti állandó veszély). A foglalkozásban fontos szerep jut az online platformok új technikáinak (algoritmusok és információs szűrőbuborék) is.Az első órán a több forrásból való tájékozódás, tények és elfogultságok vizsgálata a téma, a második óra szól a személyre szabott információáramlás jelenségeiről és az információs szűrőbuborékról. A harmadik tanóra előkészíti az önálló kutatómunkát a több forrásból származó információ feldolgozásához.A bevezető 3 foglalkozásra épülő, választható projektfeladattípusok:A témakörhöz kapcsolódóan egy A.) és egy B.) megoldást ajánlunk, egy kutatási és egy kreatív feladatot. A 3 szakmai bevezető óra után 2 óra ajánlott a projektmunkák elkészítésére, és további egy a bemutatóra, megbeszélésre.1. **Kutatás - esettanulmány:** a csoport közösen kiválaszt egy aktuális, sokakat foglalkoztató, a médiában zajló eseményt. Összegyűjtik a fellelhető forrásokat, követik az esemény útját a médiában. A közösen összeállított forrásgyűjteményből önálló esszét írnak / prezentációt készítenek, amelyben az esemény médiareprezentációját mutatják be.
	1. aktuális médiaesemény kiválasztása
	2. anyaggyűjtés, források kiválasztása, csoportosítása
	3. esszéírás / prezentációkészítés (2-3 oldal, 6-8 dia)
2. **Kreatív:** Prezentáció vagy kisfilm (vlog) készítése az információs szűrőbuborék fogalmáról, a szűrőbuborékból kitörés lehetőségeiről.
	1. A tanuló (vagy csoport) kiválasztja, melyik kategória (böngésző-beállítások, személyes adatok védelme, online kapcsolatok) szakértője lesz, és önálló kutatómunkát végez, hogy elmélyítse a tanácsokkal kapcsolatos tudását. Az ehhez kapcsolódó jegyzeteit is beadja.
	2. Ezután elkészíti a prezentációt vagy a vlogot.
	3. Prezentáció: minimum 8 dia, Kisfilm: 3-4 perc
 |

**A projekthez szükséges anyagok és eszközök**

|  |
| --- |
| Technológia – HardverBYOD, lehetőség szerint minél több tanulói okoseszköz. A projekt készítéséhez szükség szerint tanulócsoportonként egy laptop vagy asztali számítógép. |
| Technológia – SzoftverA tananyagegységben megjelölt alkalmazások: Google Űrlapok, QR-Code generator, Lino, Google Drive, Google Diák, AnswerGarden LearningApps, scrumblr, Drive Uploader, Gmail, böngésző.  |
| Nyomtatott anyagok *(Pl. tankönyvek.)* |
| Internetes források, alkalmazásokDIGITÁLIS KÁPRÁZATOK VONATKOZÓ TANANYAGA: <https://drive.google.com/drive/folders/1MlQsHlqMR41yWBIAwj6H80uNVrIS2bJ9>[Eli Parisier videója](https://www.ted.com/talks/eli_pariser_beware_online_filter_bubbles?language=hu) |
| Közgyűjteményi tartalmak A Digitális Káprázatok 12 digitális tananyag-egysége. |